DIPESALEME 7 SSO61SO - Jehova, Modimo wa ka, ke - Bible Search
Thapelo e bitsang Moahlodi wa lefatshe lohle bakeng sa diketselletso.
Sefela sa dillo tsa Davida, seo a se binetseng Jehova ka baka la Kushe wa Benjamine.
1Jehova, Modimo wa ka, ke balehela ho wena; o mpoloke ho bohle ba ntlhorisang, mme o ntokolle; 2esere sera sa nthusolla jwaloka tau, sa ntshetlakela ha ke hloka monamoledi. 3Jehova, Modimo wa ka, ha ke entse ho hong, ha bokgopo bo le matsohong a ka, 4ha ke lefetse ka bobe ya neng a phela le nna ka kgotso, ha ke hlobodisitse ya ntlhoileng feela, 5sera a se ke se phallele moya wa ka, se ntshware, se setlakelle bophelo ba ka fatshe, se hulanye kganya ya ka leroleng. (Sela.)
6Tsoha, Jehova! ka bohale ba hao o phahamele ho itshena ha bao e leng dira ho nna! Tsoha, o nkemele, o laele kahlolo! 7Phutheho ya ditjhaba a e ke e o teele hare! O hlwelle dinqalong tse phahameng o okametse! 8Jehova o ahlola ditjhaba. Jehova, o ntokisetse! Nke ke etswe ka ho loka ha ka le ka bokgabane ba ka. 9Lonya la bakgopo ha le ke le fele, o tiise ya lokileng, wena ya lekolang dipelo le matheka, Modimo o lokileng!
10Thebe ya ka e ho Modimo o lwelang ba pelo tse lokileng. 11Modimo ke moahlodi ya lokileng, ke Modimo o halefelang ba babe ka matsatsi wohle. 12Ekare ha e mobe a sa kgutle, Modimo seqha sa wona, o se tjhehile, 13o mo phosetsa metsu e bolayang, metsu e tukang.
14Bonang, e mobe o na be a emotse bobe feela, a bo emere sefubeng, mme o tswetse thetso. 15O na be a tjhekile lemena, a le fatile, empa o wetse lemeneng leo a le tjhekileng. 16Bolotsana ba hae bo tla wela hodima hlooho ya hae, bokgopo ba hae bo wele phatleng ya hae.